Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 2 Pv 223/13/2202	Galanta, 7.4.2015
EEČ : 2-17-108-2015

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Galanta
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Galanta zo dňa 20.12.2013, spisová značka 2 Pv 223/13/2202, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 30. 04. 2013 v čase o 13:25 h v XXXXX, v obchodnom dome XXXXX XXXXX, ulica XXXXX XXXXX, odcudzila 2 ks mužský telový sprej Adidas M. Fresch v hodnote            6,58 Eur, 2 ks Nivea Pearl Beauty v hodnote 5,98 Eur, 2 ks Nivea krém v hodnote 7,98 Eur, 2 ks Eau de Parfum Gold v hodnote 5,98 Eur, 2 ks Nivea body Milk v hodnote 12,98 Eur, 1 ks Rexona Biorythm v hodnote 2,79 Eur, 1 ks Adidas Sp. g. Štart v hodnote 2,35 Eur, 2 ks Eau de Parfum Blue v hodnote 5,98 Eur, 2 ks Eau de Parfum v hodnote 6,98  Eur, 1 ks Adidas Sp. g. Energy v hodnote 2,35 Eur, 2 ks Deo roll - on flower v hodnote 1,98 Eur a 1 ks Rexona Sexy v hodnote 2,79 Eur, čím spoločnosti XXXXX XXXXX so sídlom XXXXX spôsobila  škodu vo výške 64,72 Eur napriek tomu obvinená bola postihnutá za priestupok proti majetku Mestskou políciou XXXXX - blokom na pokutu č. A 0422580 zo dňa 05. 02. 2013 jej bola uložená pokuta vo výške 16,- Eur.   

Uznesením prokurátora Okresnej prokuratúry Galanta zo dňa 20.12.2013, spisová značka 2 Pv 223/13/2202, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry v Galante sp. zn. 2 Pv 223/13 - 14 zo dňa 20.12.2013 bolo podľa § 216 odsek 1 Trestného poriadku podmienečne zastavené trestné stíhanie obvinenej ml. XXXXX pre prečin krádeže podľa § 212 ods. 2 písm. f) Trestného zákona. 
   
	Uznesenie nadobudlo právoplatnosť dňom 14.1.2014. Podľa § 216 ods. 2 Tr. por. bola obvinenej v rozhodnutí uložená skúšobná doba na 1 rok.   

	Vzhľadom k tomu, že obvinená v skúšobnej dobe viedla riadny život, súdom trestaná nebola, nemá záznam v evidencii priestupkov a toho času sa proti nej nevedie trestné stíhanie, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Oravec
prokurátor